Държавен вестник, бр. 101, 2011 г., стр. 113

БРОЙ  101	
Д Ъ Р Ж А В Е Н  В Е С Т Н И К 	
СТР.  113  
Заявление 
. 11/12
А12
за вписване на обстоятелства относно европейско дружество
стр
І. Заявление А12 за вписване на обстоятелства относно европейско дружество съдържа полета, обединени в групи, в които 
данните се попълват както следва: 
1. група "Идентификация" с единствено поле № 1 "ЕИК и фирма", в което се посочват единният идентификационен код на 
търговеца, по чиято партида се иска вписване, заличаване или обявяване и фирмата на търговеца, като полето не се попълва при 
подаване на заявление за първоначално вписване; при заявяване промяна на фирмата, се посочва вече вписаната фирма; 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление; когато има 
допълнително заявление се отбелязва съответният образец; полето не се попълва при подаване на заявлението по електронен път; 
б) поле "Вид на вписването" за отбелязване на първоначално вписване или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ", в което се посочва единният граждански номер (ЕГН) или личният номер на чужденец (ЛНЧ) на 
заявителя; 
в) поле "Място на раждане", в което се посочват населеното място и държавата, където заявителят е роден, когато 
заявителят няма ЕГН или ЛНЧ; 
г) поле "Постоянен адрес", в което се посочват държавата, населеното място, пощенският код, областта, общината, 
районът, жилищният комплекс, улицата, номерът на сградата, номерът на входа, номерът на етажа и номерът на апартамента, където 
е постоянният адрес на заявителя, когато заявителят няма ЕГН или ЛНЧ; 
д) поле "Качество на заявителя" за отбелязване едно от следните качества на заявителя: "търговец", „прокурист”, "друго 
лице в предвидените по закон случаи", "адвокат с изрично пълномощно". 
4. група "Основни обстоятелства" със следните полета: 
а) поле № 2 "Фирма", в което се посочва наименованието, под което дружеството извършва търговска дейност, без да се 
посочва правната форма; 
б) поле № 4 "Изписване на чужд език", в което се посочва начинът, по който фирмата се изписва на латиница, както и 
означение на правната форма на латиница ("SE"); попълването на това поле не е задължително; 
в) поле № 5 "Седалище и адрес на управление", в което се посочват държавата, населеното място, пощенският код, 
областта, общината, районът, жилищният комплекс, улицата, номерът на сградата, номерът на входа, номерът на етажа и номерът на 
апартамента или офиса, в който се помещава управлението на дейността на европейското дружество; по желание може да се посочат 
телефон, факс, адрес на електронна поща, интернет страница и адрес за кореспонденция с Националната агенция за приходите на 
територията на страната с населеното място, пощенския код, областта, общината, района, жилищния комплекс, улицата, номера на 
сградата, номера на входа, номера на етажа и номера на апартамента или офиса; 
г) поле № 6 "Предмет на дейност", в което се посочва предметът на дейност на европейското дружество, а ако 
дружеството е банка или застраховател, това се отбелязва; 
д) поле № 6а "Основна дейност по КИД", в което се посочва основната икономическа дейност на търговеца, 
класифицирана в Националната класификация на икономическите дейности, определена съобразно § 1, т. 3 от Закона за регистър 
БУЛСТАТ; попълването на това поле не е задължително; 
е) поле № 10 "Представители", в което се посочват името/фирмата/наименованието и ЕГН/ЛНЧ/ЕИК/код по БУЛСТАТ на 
лицата, представляващи дружеството, а в случаите, когато представител е юридическо лице - и името и ЕГН/ЛНЧ на лицата, 
представляващи юридическото лице - представител; 
ж) поле № 11 "Начин на представляване", в което се отбелязва начинът на представляване ("заедно", "поотделно" или "по 
друг начин", като в този случай се посочва по какъв друг начин се осъществява); това поле не се попълва, когато дружеството се 
представлява само от едно лице; 
з) поле № 12а "Управителен орган" (при едностепенна система на управление), в което се посочват датата на изтичане на 
мандата му или се описва начинът, по който той се определя, както и името и ЕГН/ЛНЧ, съответно фирмата/наименованието и ЕИК/
кодът по БУЛСТАТ, на членовете на управителния орган; 
и) поле № 13б "Ръководен орган" (при двустепенна система на управление), в което се посочват датата на изтичане на 
мандата му или се описва начинът, по който той се определя, както и името и ЕГН/ЛНЧ, съответно фирмата/наименованието и ЕИК/
кодът по БУЛСТАТ, на членовете на ръководния орган; 
к) поле № 14б "Надзорен орган" (при двустепенна система на управление), в което се посочват датата на изтичане на 
мандата му или се описва начинът, по който той се определя, както и името и ЕГН/ЛНЧ, съответно фирмата/наименованието и ЕИК/
кодът по БУЛСТАТ, на членовете на надзорния орган; 
л) поле № 16 "Срок на дружеството", в което се посочва датата, на която изтича срокът, за който е учредено дружеството, 
или се описва начинът, по който той се определя, ако в дружествения договор е уговорен срок; 
м) поле № 17 "Специални условия", в което се посочват условията във връзка с учредяването, съществуването и 
прекратяването на дружеството; 
н) поле № 23 "Едноличен собственик на капитала", в което при европейско дружество с един акционер се посочват 
фирмата/наименованието и ЕИК/кодът по БУЛСТАТ на едноличния собственик на капитала; 
о) поле № 23б "Холдингово европейско дружество като акционер", в което се посочват фирмата, ЕИК, седалището и 
адресът на управление на акционера - холдингово европейско дружество, както и компетентният орган по регистрация и данни за 
регистрацията му, когато ационерът - холдингово европейско дружество, има седалище в друга държава членка; 
п) поле № 24а "Скрита непарична вноска", в което се отбелязва обстоятелството, че е взето решение на общото събрание 
на европейското дружество по чл. 73б от Търговския закон във връзка с чл. 9, ал. 1, буква "в", т. "ii" от Регламент (ЕО) № 2157/2001; 
р) поле № 27 "Заличаване на търговеца", в което се отбелязва заличаването на европейското дружество. 
5. Група "Допълнителна информация" със следните полета: 
а) поле № 70 "Начин на учредяване на европейското дружество", в което се посочва начинът на учредяване съгласно чл. 2 
от Регламент (ЕО) № 2157/2001 ("чрез вливане по чл. 2, ал. 1 и чл. 17 до чл. 31 от Регламент (ЕО) № 2157/2001", "чрез сливане по чл. 
2, ал. 1 и чл. 17 до чл. 31 от Регламент (ЕО) № 2157/2001", "чрез учредяване на холдингово европейско дружество по чл. 2, ал. 2 и чл. 
32 до чл. 34 от Регламент (ЕО) № 2157/2001"; "чрез учредяване на дъщерно европейско дружество по чл. 2, ал. 3 и чл. 35 и 36 от 
Регламент (ЕО) № 2157/2001" или "чрез преобразуване на съществуващо акционерно дружество в европейско дружество по чл. 2, ал. 
4 и чл. 37 от Регламент (ЕО) № 2157/2001"); 
б) поле № 71 "Преместване на седалището от друга държава членка в Република България", в което се посочват 
компетентният орган, номерът по досегашната регистрация, държавата, досегашното седалище и адрес на управление на 
европейското дружество. 
 
Указания за попълване